CELEX: 32015D1928
Language: hr
Date: 2015-10-23 00:00:00
Title: Provedbena odluka Komisije (EU) 2015/1928 оd 23. listopada 2015. o prekidanju antidampinškog postupka koji se odnosi na uvoz određene aluminijske folije podrijetlom iz Narodne Republike Kine

27.10.2015   
            
            
               HR
            
            
               Službeni list Europske unije
            
            
               L 281/16
            
         PROVEDBENA ODLUKA KOMISIJE (EU) 2015/1928
   оd 23. listopada 2015.
   o prekidanju antidampinškog postupka koji se odnosi na uvoz određene aluminijske folije podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 9. stavak 1.,
   budući da:
   A.   POKRETANJE POSTUPKA
   
   
               (1)
            
            
               Europska komisija („Komisija”) pokrenula je 12. prosinca 2014. antidampinški postupak koji se odnosi na uvoz u Uniju određene aluminijske folije debljine manje od 0,021 mm, bez podloge, samo valjane i dalje neobrađene, u svicima mase veće od 10 kg, isključujući aluminijsku foliju debljine ne manje od 0,008 mm i ne veće od 0,018 mm, u svicima širine ne veće od 650 mm, podrijetlom iz Narodne Republike Kine („NRK”) te je objavila obavijest o pokretanju postupka u Službenom listu Europske unije
                   (2).
            
         
               (2)
            
            
               Ispitni postupak pokrenut je nakon tužbe koju je podnijelo šest proizvođača iz Unije („podnositelj pritužbe”), što čini više od 25 % ukupne proizvodnje proizvoda iz ispitnog postupka u Uniji. Pritužba je sadržavala dokaz prima facie o štetnom dampingu, što je bilo dovoljno opravdanje za pokretanje postupka.
            
         
               (3)
            
            
               Komisija je o pokretanju postupka obavijestila podnositelja pritužbe, ostale poznate proizvođače iz Unije, poznate proizvođače izvoznike u NRK-u, moguće proizvođače iz analognih zemalja, poznate uvoznike, distributere i ostale strane za koje se zna da su zainteresirane te predstavnike NRK-a. Zainteresirane strane dobile su priliku iznijeti svoje stavove u pisanom obliku i zahtijevati saslušanje u roku određenom u obavijesti o pokretanju postupka.
            
         
               (4)
            
            
               Podnositelj pritužbe, ostali proizvođači iz Unije, proizvođači izvoznici u NRK-u, uvoznici i distributeri iznijeli su svoje stavove. Rasprava je omogućena svim zainteresiranim stranama koje su to zatražile te dokazale da postoje posebni razlozi za raspravu.
            
         B.   POVLAČENJE PRITUŽBE I PREKID POSTUPKA
   
   
               (5)
            
            
               Podnositelj pritužbe povukao je svoju pritužbu dopisom Komisiji od 20. kolovoza 2015.
            
         
               (6)
            
            
               Na temelju članka 9. stavka 1. Osnovne uredbe postupak se može prekinuti ako se pritužba povuče uz uvjet da takav prekid nije protivan interesu Unije.
            
         
               (7)
            
            
               Ispitnim postupkom nisu otkriveni razlozi zbog kojih bi navedeni prekid bio protivan interesu Unije. Stoga je Komisija zaključila da bi se taj ispitni postupak trebao prekinuti. Zainteresirane su strane o tome obaviještene te im je omogućeno da se očituju. Međutim, Komisija nije zaprimila primjedbe kojima bi se pokazalo da bi navedeni prekid bio protivan interesu Unije.
            
         
               (8)
            
            
               Komisija stoga zaključuje da je antidampinški postupak koji se odnosi na uvoz u Uniju određene aluminijske folije debljine manje od 0,021 mm, bez podloge, samo valjane i dalje neobrađene, u svicima mase veće od 10 kg, isključujući aluminijsku foliju debljine ne manje od 0,008 mm i ne veće od 0,018 mm, u svicima širine ne veće od 650 mm, podrijetlom iz NRK-a potrebno prekinuti bez uvođenja mjera.
            
         
               (9)
            
            
               Ova je Odluka u skladu s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,
            
         DONIJELA JE OVU ODLUKU:
   Članak 1.
   Antidampinški postupak koji se odnosi na uvoz određene aluminijske folije debljine manje od 0,021 mm, bez podloge, samo valjane i dalje neobrađene, u svicima mase veće od 10 kg, isključujući aluminijsku foliju debljine ne manje od 0,008 mm i ne veće od 0,018 mm, u svicima širine ne veće od 650 mm, podrijetlom iz Narodne Republike Kine, koja je trenutačno razvrstana u oznaku KN ex 7607 11 19, ovime se prekida.
   Članak 2.
   Ova Odluka stupa na snagu dan nakon objave u Službenom listu Europske unije.
   
      Sastavljeno u Bruxellesu 23. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  SL C 444, 12.12.2014., str. 13.